CELEX: C2006/165/15
Language: et
Date: 2006-07-15 00:00:00
Title: Kohtuasi C-509/04: Euroopa Kohtu (esimene koda)  18. mai 2006.  aasta otsus (Hoge Raad der Nederlanden'i (Madalmaad) eelotsusetaotlus) — Magpar VI BV  versus  Staatssecretaris van Financiën (Kapitali koondumise kaudne maksustamine — Direktiiv 69/335/EMÜ — Artikli 7 lõike 1 punkt b ja punkt b alapunkt a — Kapitalimaks — Maksuvabastus — Tingimused — Omandatud osade säilitamine viie aasta jooksul)

15.7.2006   
            
            
               ET
            
            
               Euroopa Liidu Teataja
            
            
               C 165/9
            
         Euroopa Kohtu (esimene koda) 18. mai 2006. aasta otsus (Hoge Raad der Nederlanden'i (Madalmaad) eelotsusetaotlus) — Magpar VI BV versus Staatssecretaris van Financiën
   (Kohtuasi C-509/04) (1)
   
   (Kapitali koondumise kaudne maksustamine - Direktiiv 69/335/EMÜ - Artikli 7 lõike 1 punkt b ja punkt b alapunkt a - Kapitalimaks - Maksuvabastus - Tingimused - Omandatud osade säilitamine viie aasta jooksul)
   (2006/C 165/15)
   Kohtumenetluse keel: hollandi
   Eelotsusetaotluse esitanud kohus
   Hoge Raad der Nederlanden
   Põhikohtuasja pooled
   
      Hageja: Magpar VI BV
   
      Kostja: Staatssecretaris van Financiën
   Kohtuasja ese
   Eelotsusetaotlus — Hoge Raad der Nederlanden — Nõukogu 17. juuli 1969. aasta direktiivi 69/335/EMÜ kapitali suurendamise kaudse maksustamise kohta (JO L 249, punkt 25; ELT eriväljaanne 09/01, lk 11) artikli 7 lõike 1 punkti b alapunkti a, mis on lisatud nõukogu 9. aprilli 1973. aasta direktiiviga 73/79/EMÜ, millega muudetakse direktiivi kapitali suurendamise kaudse maksustamise kohta artikli 7 lõike 1 punktiga b sätestatud teatavate äriühingute ümberkorraldustehingute vähendatud kapitalimaksumäära kohaldamisala (EÜT L 103, lk 13), tõlgendamine — Äriühingu osad, mis pärast ühinemist ei kuulu enam teisele äriühingule — Viie-aastane tähtaeg — Osade võõrandamise mõiste
   Resolutiivosa
   
               1.
            
            
               Nõukogu 17. juuli 1969. aasta direktiivi 69/335/EMÜ kapitali suurendamise kaudse maksustamise kohta, mida on muudetud nõukogu 9. aprilli 1973. aasta direktiiviga 73/79/EMÜ ja nõukogu 10. juuni 1985. aasta direktiiviga 85/303, artikli 7 lõike 1 punkti b ja punkti b alapunkti a tuleb tõlgendada nii, et kui esimene kapitaliühing annab teise kapitaliühingu osade omandamisest alates viie aasta jooksul kapitalimaksust vabastatud ühinemise raames nende osade valduse aktsiate vastu üle, kuna teine äriühing ise ühines kolmanda kapitaliühinguga ja loeti seetõttu lõppenuks, ning esimene äriühing sai vastutasuks kolmanda äriühingu osasid, ei lähe esialgselt omandatud osade viieaastase säilitamise tingimus, mis on ette nähtud asjaomase sätte punkti b alapunktis a, üle esimesele äriühingule kuuluvate kolmanda äriühingu osade suhtes.
            
         
               2.
            
            
               Esimesele küsimusele vastamisel ei oma tähendust asjaolu, et direktiivi 69/335, mida on muudetud direktiividega 73/79 ja 85/303, artikli 7 lõike 1 punkti b alapunkti a teise lõigu teine lause viitab pärast kapitalimaksust vabastatud tehingut kuulunud osade “üleandmisele”.
            
         
      (1)  ELT C 31, 5.2.2005